**599/2019. (XII. 19.) Kgy. számú határozat**

1. Szombathely Megyei Jogú Város Közgyűlése kinyilvánítja ismételt szándékát a Haladás Sportkomplexum beruházással összefüggésben igazságügyi ingatlanforgalmi szakértői véleményre alapozott – konkrétan a Rohonci út 26-36. számú lakóépület – ingatlanjainak forgalmi értékére gyakorolt hatásának vizsgálata tárgyában.
2. Szombathely Megyei Jogú Város Közgyűlése felkéri a polgármestert, kérjen fel igazságügyi ingatlanforgalmi szakértőt annak megállapítására, hogy a Haladás Sportkomplexum beruházás okán keletkezett-e a Rohonci út 26-36. számú lakóépület egyes lakásainál forgalmi érték változás, és ha igen, akkor milyen mértékben. A szakértő megállapításait szakmai érvekkel támassza alá. A szakértő költségeinek fedezete Kopcsándi József egyéni választókerületi képviselő 2020. évi képviselői kerete.
3. Szombathely Megyei Jogú Város Közgyűlése felkéri a polgármestert, hogy a szakértői vizsgálat eredményéről készített jelentést terjessze a Közgyűlés elé.

**Felelősök**: Dr. Nemény András polgármester

Dr. Károlyi Ákos jegyző

(A végrehajtás előkészítéséért:

Kalmár Ervin, a Városüzemeltetési és Városfejlesztési Osztály vezetője,

Stéger Gábor, a Közgazdasági és Adó Osztály vezetője)

**Határidő**: 2020. április 30.

Szakvélemény elkészültét követő Közgyűlés (3. pont esetében)